b'\n_START_ARTICLE_\nZinnov prsten\n_START_PARAGRAPH_\nZinnov prsten\xc2\xa0(lat.\xc2\xa0annulus tendineus communis) je vezivni prsten, koji okru\xc5\xbeuje lat. canalis opticus (i vidni \xc5\xbeivac), a nalazi se u o\xc4\x8dnoj \xc5\xa1upljini (o\xc4\x8dnica, lat. orbita)._NEWLINE_Vezivni prsten slu\xc5\xbei kao polazi\xc5\xa1te pet od ukupno \xc5\xa1est mi\xc5\xa1i\xc4\x87a pokreta\xc4\x8da o\xc4\x8dne jabu\xc4\x8dice (bulbomotori\xc4\x8dkih mi\xc5\xa1i\xc4\x87a)._NEWLINE_Prsten je dobio naziv prema njema\xc4\x8dkom anatomu i botani\xc4\x8daru Johannu Gottfriedu Zinnu.'